
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 939 

22 Οκτωβρίου 1 997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απόδοση τιμών στον πρώην Βουλευτή Ιωάννη Ζίγδη 1 
Τροποποίηση προθεσμιών λιποταξίας στρατιωτι¬ 
κών . 2 

Τροποποίηση της αριθμ. Υ4δ/8874/15.10.96 υπουρ¬ 
γικής απόφασης «Καθορισμός Ενιαίου Συστήματος 
(ΕΘΝΙΚΗ ΛΙΣΤΑ), εγγραφής και επιλογής ασθενών 
καταλλήλων προς μεταμόσχευση ιστών και οργά¬ 
νων» . 3 

Ανάκληση και επαναχορήγηση έγκρισης λειτουργίας 
Οργανισμού Συλλογικής Διαχείρισης με την επω¬ 
νυμία «Οργανισμός Συλλογικής Διαχείρισης Έρ¬ 
γων των Εικαστικών Τεχνών και των Εφαρμογών 


τους ΣΥΝ.ΠΕ» και δ.τ. «ΟΣΔΕΕΤΕ» . 4 

Χορήγηση έγκρισης λειτουργίας στον Οργανισμό 
Συλλογικής Διαχείρισης με την επωνυμία «ΑΕΠΙ - 
Ελληνική Εταιρεία προς Προστασίαν της Πνευμα¬ 
τικής Ιδιοκτησίας Α.Ε.» και δ.τ. «ΑΕΠΙ Α.Ε.» ... 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 4103 (1) 

Απόδοση τιμών στον πρώην Βουλευτή Ιωάννη Ζίγδη. 

Ο ΠΡΩΘΥΠΟΥΡΓΟΣ 

Έχοντας υπόψη: 

α. Τις διατάξεις του άρθρου 1 παρ. 1 του Ν. 409/ 
1976 «Περί καθορισμού κατηγοριών προσώπων δυνα- 
μένων να κηδευθώσι δημοσία δαπάνη» (ΦΕΚ 209/ 
11.8.1976, τ. Α ). 

β. Τις διατάξεις του άρθρου 6 παρ. 6 του Ν. 851/ 
1978 «Περί της Εθνικής Σημαίας των Πολεμικών Ση¬ 
μαιών και του Διακριτικού Σήματος του Προέδρου της 
Δημοκρατίας» (ΦΕΚ 233/22.12.1978 τ.Α'). 

γ. Τις εξαιρετικές υπηρεσίες που προσέφερε στο 
Λαό, στην Πατρίδα και το Έθνος ο πρώην Βουλευτής 
Ιωάννης Ζίγδης. 


Και κατόπιν προτάσεως του Υπουργού Υγείας και 
Πρόνοιας, αποφασίζει: 

1) Να τελεσθεί η κηδεία του με δημόσια δαπάνη. 

2) Να αποδοθούν κατά την κηδεία του οι τιμές που 
προσήκουν σε «εν ενεργεία» Υπουργό». 

3) Να αναρτηθούν μεσίστιες οι σημαίες των Δημο¬ 
σίων Καταστημάτων της Ρόδου την ημέρα της κηδείας 
του. 

Οι Υπουργοί Εσωτερικών, Δημόσιας Διοίκησης και 
Αποκέντρωσης, Εθνικής Αμυνας, Εξωτερικών, Υγείας 
και Πρόνοιας και Δημόσιας Τάξης να προβούν στις απα¬ 
ραίτητες ενέργειες για την εκτέλεση της παρούσας 
απόφασης. 

Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 21 Οκτωβρίου 1997 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

-♦- 

Αριθ. Φ.444/5/57385 (2) 

Τροποποίηση προθεσμιών λιποταξίας στρατιωτικών. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 34 του Ν. 2287/95 «Κύ¬ 
ρωση Στρατιωτικού Ποινικού Κώδικα» (ΦΕΚ Α’ 20). 

β. Τη με αρ. πρωτ. 29261/7.10.96 κοινή απόφαση 
Πρωθυπουργού και Υπουργού Εθνικής Άμυνας «Ανά¬ 
θεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας» (ΦΕΚ Β' 933). 

γ. Το άρθρο 29Α του Ν. 1558/85 (ΦΕΚ Α’ 137) «Κυ¬ 
βέρνηση και Κυβερνητικά Όργανα» που προστέθηκε 
από το άρθρο 27 του Ν. 2081/92 όπως αντικαταστά- 
θηκε από το άρθρο 1 παρ. 2 του Ν. 2469/1997. 

δ. Το γεγονός ότι από τις διατάξεις της παρούσας 
δεν προκαλείται επιβάρυνση σε βάρος του κρατικού 
προϋπολογισμού, αποφασίζουμε: 

Καθορίζουμε σε δύο (2) τις ημέρες αδικαιολόγητης 
απουσίας του στρατιωτικού προσωπικού των Μονάδων 

των Ενόπλων Δυνάμεων που εμπλέκονται στη διακλα- 
δική άσκηση «ΠΑΡΜΕΝΙΩΝ 97». 

Αθήνα, 17 Οκτωβρίου 1997 

Ο ΥΦΥΠΟΥΡΓΟΣ 

ΔΗΜ. ΑΠΟΣΤΟΛΑΚΗΣ 
-♦- 

Αριθ. Υ4δ/οικ. 12391 (3) 

Τροποποίηση της αριθμ. Υ4δ/8874/15.10.96 υπουρ¬ 
γικής απόφασης «Καθορισμός Ενιαίου Συστήματος 
(ΕΘΝΙΚΗ ΛΙΣΤΑ), εγγραφής και επιλογής ασθενών 
καταλλήλων προς μεταμόσχευση ιστών και οργά¬ 
νων». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 1383/(ΦΕΚ 106/Α/83) 
«Αφαιρέσεις και μεταμοσχεύσεις ανθρωπίνων ιστών 
και οργάνων». 

2. Το άρθρο 130 του Ν. 2071/92 «Εκσυγχρονισμός 
και οργάνωση Συστήματος Υγείας (Σύσταση Ε.Σ.Μ.) 
Εθνικό Συμβούλιο Μεταμοσχεύσεων, ο οποίος συ¬ 
μπληρώθηκε με τον Ν. 2194/94, άρ. 8. 

3. Το Ν. 1278/82 (ΦΕΚ 105 Α') «Σύσταση Κεντρικού 
Συμβουλίου Υγείας» (ΚΕ.Σ.Υ.). 

4. Το αριθμ. Ε.Σ.Μ./102/96 έγγραφο του Εθνικού 
Συμβουλίου Μεταμοσχεύσεων. 

5. Την αριθμ. 4/9.5.96 απόφαση της Επιτροπής Δε¬ 
οντολογίας του Ε.Σ.Μ. σχετικά με την εφαρμογή 
Ενιαίου Συστήματος (ΕΘΝΙΚΗ ΛΙΣΤΑ) εγγραφής ασθε¬ 
νών υποψηφίων προς μεταμόσχευση ιστών και οργά¬ 
νων οι οποίοι πληρούν τις καθοριζόμενες προϋποθέ¬ 
σεις καθώς και του τρόπου διάθεσης των μοσχευμάτων 
με διαφανείς και ενιαίες διαδικασίες για όλη τη χώρα. 

6. Την αριθμ. αποφ. 1 της 124ης Ολομέλειας / 
25.7.96 του ΚΕ.Σ.Υ. 

7. Το αριθμ. Ε.Σ.Μ./245/30.12.96 έγγραφο του 
Ε.Σ.Μ. 

8. Την αριθμ. απόφ. 10 της 134ης/Ολομ./31.7.97 
του ΚΕ.Σ.Υ. αποφασίζουμε: 

Τροποποιούμε την αριθμ. Υ45/8874/15.10.96 
υπουργική απόφαση, η οποία δημοσιεύθηκε στο ΦΕΚ 
973/25.10.964 ως εξής: 

Η περίπτωση (γ) της παραγράφου (3) του Κεφαλαίου 
ΚΡΙΤΗΡΙΑ ΔΙΑΘΕΣΗΣ ΜΟΣΧΕΥΜΑΤΩΝ τροποποιείται 
όπως παρακάτω: 

«Τα Εργαστήρια Ιστοσυμβατότητας που στηρίζουν 
μεταμοσχευτικά Κέντρα τυποποιούν τους δότες και 
τους λήπτες για μεταμόσχευση. Οι υπερευαισθητοποι- 
ημένοι ασθενείς πρέπει να τηρούνται σε ιδιαίτερο κα¬ 
τάλογο στην ΥΣΕΜ και τα εργαστήρια ιστοσυμβατότη- 
τας υποχρεούνται να ενημερώνουν την ΥΣΕΜ για τυχόν 
μεταβολές και για τις αποδεκτές ασυμβατότητες». 

Κατά τα λοιπά η απόφαση ισχύει ως έχει. 


Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 14 Οκτωβρίου 1997 

Ο ΥΠΟΥΡΓΟΣ 

ΚΩΝ. ΓΕΙΤΟΝΑΣ 

-♦- 

Αριθ. 9484 ( 4 ) 

Ανάκληση και επαναχορήγηση έγκρισης λειτουργίας 

Οργανισμού Συλλογικής Διαχείρισης με την επωνυ¬ 
μία «Οργανισμός Συλλογικής Διαχείρισης Έργων 

των Εικαστικών Τεχνών και των Εφαρμογών τους 

ΣΥΝ.ΠΕ» και δ.τ. «ΟΣΔΕΕΤΕ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το άρθρο 54 παρ. 4 του Ν. 2121/1992. 

2. Το 1052/7.3.1997 έγγραφο του Προέδρου του 
Δ.Σ. του Οργανισμού Πνευματικής Ιδιοκτησίας και τα 
στοιχεία του φακέλου. 

3. Την ανάγκη να τεθούν πρόσθετοι όροι στη διοικη¬ 
τική πράξη έγκρισης της λειτουργίας του Οργανισμού 
Συλλογικής Διαχείρισης με την επωνυμία «Οργανισμός 
Συλλογικής Διαχείρισης Έργων των Εικαστικών Τεχνών 
και των Εφαρμογών τους ΣΥΝ.ΠΕ» και δ.τ. «ΟΣ¬ 
ΔΕΕΤΕ». 

4. Το γεγονός ότι με την 2505/9.5.97 πράξη μας 
εγκρίθηκε η λειτουργία του παραπάνω Οργανισμού 
Συλλογικής Διαχείρισης χωρίς να τεθούν πρόσθετοι 
όροι. 

5. Το άρθρο 43 Συντάγματος και τις γενικές αρχές 
του διοικητικού δικαίου που αφορούν στη δημοσιότητα 
και τη δημοσίευση των διοικητικών πράξεων, αποφασί¬ 
ζουμε: 

1. Ανακαλούμε από τότε που εκδόθηκε την 2505/ 
9.5.97 Πράξη μας. 

II. 1. Εγκρίνουμε τη λειτουργία του Οργανισμού Συλ¬ 
λογικής Διαχείρισης με την επωνυμία «Οργανισμός 
Συλλογικής Διαχείρισης Έργων των Εικαστικών Τ εχνών 
και των Εφαρμογών τους ΣΥΝ.ΠΕ» και διακριτικό τίτλο 
«ΟΣΔΕΕΤΕ» που έχει σκοπό τη διαχείριση και προστα¬ 
σία του περιουσιακού δικαιώματος των δημιουργών των 
έργων των εικατικών τεχνών και των εφαρμογών τους. 

2. Η έγκριση χορηγείται υπό τον όρο ότι θα περιέρχο¬ 
νται σε τριμηνιαία βάση στον Ο.Π.Ι. τα στοιχεία που 
αναφέρονται στα αμοιβολόγια και τα έξοδα διαχείρισης 
του παρόντος Οργανισμού και σε ετήσια βάση όλα τα 
στοιχεία της νόμιμης λειτουργίας του Οργανισμού ως 
Συνεταιρισμού Περιορισμένης Ευθύνης. 

3. Με μεταγενέστερη πράξη μας μπορεί να τεθούν 
και άλλοι πρόσθετοι όροι. Η παρούσα χορηγείται υπό 
τόν όρο της ανάκλησης ή της τροποποίησής της. 

III. Η πράξη αυτή κατά το μέτρο που παράγει έννομες 
συνέπειες ως προς τρίτους ισχύει από τη δημοσίευσή 

της στην Εφημερίδα της Κυβερνήσεως, την οποία και 
παραγγέλουμε. 

Αθήνα, 16 Οκτωβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

-Φ- 

Αριθ. 9485 (5) 

Χορήγηση έγκρισης λειτουργίας στον Οργανισμό Συλ¬ 
λογικής Διαχείρισης με την επωνυμία «ΑΕΠΙ - Ελλη¬ 
νική Εταιρεία προς Προστασίαν της Πνευματικής 

Ιδιοκτησίας Α.Ε.» και δ.τ. «ΑΕΠΙ Α.Ε.». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. 4 του άρθρου 54 και της 
παρ. 1 του άρθρου 70 του Ν. 2121/1993. 

2. Την από 6.12.96 εισήγηση του Οργανισμού Πνευ¬ 
ματικής Ιδιοκτησίας και τα στοιχεία του φακέλου. 

3. Τις αρχές της χρηστής διοίκησης και του κράτους 
δικαίου οι οποίες στο πεδίο του δημόσιου οικονομικού 
δικαίου πρέπει να λαμβάνουν υπόψη τη διασφάλιση 
των όρων τους υγιούς ανταγωνισμού. Αυτό στο πεδίο 
της προστασίας των πνευματικών και των συγγενικών 
δικαιωμάτων αποκλείει την ταυτόχρονη ανάπτυξη δρά¬ 
σης από τον ίδιο οργανισμό στον τομέα της συλλογικής 
διαχείρισης τόσο των πνευματικών όσο και των συγγε¬ 
νικών δικαιωμάτων καθώς η προστασία και η διεκδί¬ 
κηση των πρώτων πολύ συχνά αντιβαίνει στην προστα¬ 
σία και διεκδίκηση των δεύτερων. 

4. Το γεγονός ότι τα στοιχεία που υπέβαλλε η ΑΕΠΙ 
είναι επαρκή ως προς τη διαχείριση και προστασία του 
πνευματικού δικαιώματος των δημιουργών μουσικών 
έργων (μουσικοσυνθέτες, στιχουργοί). 

5. Την ανάγκη να τεθούν πρόσθετοι όροι που δια¬ 
σφαλίζουν την κατά νόμο λειτουργία του Οργανισμού 
Συλλογικής Διαχείρισης. 

6. Το άρθρο 43 συντ. και τις γενικές αρχές του διοι¬ 


κητικού δικαίου που διέπουν τη δημοσιότητα και τη δη¬ 
μοσίευση των διοικητικών πράξεων, αποφασίζουμε: 

1. Εγκρίνουμε τη λειτουργία του Οργανισμού Συλλο¬ 
γικής Διαχείρισης με την επωνυμία «ΑΕΠΙ - Ελληνική 
Εταιρεία προς Προστασίαν της Πνευματικής Ιδιοκτη¬ 
σίας Α.Ε.» και διακριτικό τίτλο «ΑΕΠΙ Α.Ε.» όσον αφορά 
τη διαχείριση και προστασία του περιουσιακού δικαιώ¬ 
ματος μόνον των δημιουργών μουσικών έργων (μουσι¬ 
κοσυνθέτες, στιχουργοί). 

II. 1. Η ΑΕΠΙ Α.Ε. υποχρεούται εντός δύο μηνών να 
προσκομίσει στον Ο.Π.Ι. στοιχεία από τα οποία να προ¬ 
κύπτει μείωση των εξόδων διαχείρισης. 

2. Η ΑΕΠΙ Α.Ε. υποχρεούται να υποβάλλει εντός εί¬ 
κοσι ημερών στον Ο.Π.Ι. τα εξής επικαιροποιημένα 
στοιχεία: 

α) Πλήρες και λεπτομερές αμοιβολόγιο για την εκτέ¬ 
λεση μουσικών έργων σε δημόσιους χώρους (ξενοδο¬ 
χεία, εστιατόρια, καφενεία κ.λπ.). 

β) Μετοχολόγιο. 

γ) Κανονισμό διανομής με ανάλυση του τρόπου δια¬ 
νομής στους δημιουργούς. 

δ) Σχέδιο σύμβασης ανάθεσης με βάση την οποία οι 
δημιουργοί θα μπορούν να μεταβιβάζουν στην ΑΕΠΙ 
μέρος των εξουσιών του περιουσιακού τους δικαιώμα¬ 
τος. Κάθε μεταβολή των παραπάνω στοιχείων πρέπει 
να γνωστοποιείται αμέσως στον Ο.Π.Ι. 

3. Με μεταγενέστερη πράξη μας μπορεί να τεθούν 
και άλλοι πρόσθετοι όροι. Η παρούσα χορηγείται υπό 
τον όρο της ανάκλησης ή της τροποποίησής της. 

III. Η παρούσα πράξη κατά το μέτρο που παράγει έν- 
νομες συνέπειες ως προς τρίτους ισχύει από τη δημο¬ 
σίευσή της στην Εφημερίδα της Κυβέρνησης, την 
οποία και παραγγέλλουμε. 

Αθήνα, 16 Οκτωβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


11788 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. _ 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ 

Βασ. Όλγας 188, 1ος όρ..- Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00_26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά 8σέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α’ (Νόμοι, Π.Δ., Συμβάσεις κ.λπ.) 

50.000 δρχ. 

2.500 δρχ. 

Β' (Υπουργικές αποφάσεις κ.λπ.) 

50.000 » 

2.500 

Γ' (Διορισμοί, απολύσεις κ.λπ. Δημ. Υπαλλήλων) 

10.000 » 

500 » 

Δ' (Απαλλοτριώσεις, πολεοδομία κ.λπ.) 

50.000 >* 

2.500 >> 

Αναπτυξιακών Πράξεων (Τ.Α.Π.Σ.) 

25.000 » 

1.250 >■ 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 >· 

500 » 

Παράρτημα ( Πίνακες επιτυχόντων διαγωνισμών) 

5.000 

250 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 >> 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Ανωνύμων Εταιρειών & Ε.Π.Ε. 

250.000 >· 

12.500 

Προκηρύξεων Α.Σ.Ε.Π. 

10.000 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 .. 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Ωι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

= Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

■ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



